Sarrampión

O sarrampión ANDOLZ CANELA, Rafael, Diccionario Aragonés, Aragonés-Castellano Castellano-Aragonés (5ena ed.); Mira Editores. Zaragoza 2004. ISBN 84-8465-160-6 MARTÍNEZ RUIZ, Antonio, Vocabulario básico bilingüe Aragonés-Castellano y Castellano-Aragonés (3ª Ed.); Publicazions d'o Consello d'a Fabla Aragonesa. Uesca, 2008. ISBN 978-84-95997-31-9Con a variant zarrampión ye una malotía infecciosa propia d'o ser humano causada por o virus d'o sarrampión, un paramixovirido d'o chenero Morbillivirus.

Ye una malotía a-saber-lo infecciosa, con muita capacidat de propagación, que brinca d'una persona ta una atra por contacto fisico con as erupcións d'a piel u con os fluidos contaminaus. Enantes de que existise vacuna a la contra, o sarrampión produciba pasas infecciosas por cada dos u tres anyos. Se calcula que moriban de sarrampión arredol de 2 millons de personas por cada anyo. Sarampión, Datos y Cifras (OMS), consultada o 21 de marzo de 2019. A suya incidencia a livel mundial ye baixando por as campanyas de vacunación.

 Simptomas 
O sarrampión tiene una primer fase asimptomatica, en a cual o pacient que ha contraiu o virus no presenta garra simptoma. En ista fase asimptomatica o pacient ya principia a contachiar o virus, anque por no mostrar trazas gosa pasar desapercibiu, o que contribuye a que se propague a pasa. O primer simptoma amaneix entre diez y doce días dimpués de prener contacto con o virus, y ye la fiebre. Atros simptomas d'ixes primers días son a rinorrea («moquera d'augua»), a tos, os uellos royos y piquetas/taquetas blancas y royas en a cara d'adintro d'as galtas («tacas de Koplik» Diagnóstico y tratamiento del sarampión en la clínica; consultada o 21 de marzo de 2019.).

Bels días dimpués amaneix o exantema, simptoma caracteristico, que ye l'aparición de milenta granez y picas royas en o cuello y o peto, que dimpués se fa cheneral y plega dica las plantas d'os piez y as palmas. Dende que se pilla o virus dica que amaneix o exantema en a piel pasan entre siet y decihueito días, y a rasmia le'n dura entre cinco y seis mas, dica que marcha. A malotía ye contachiosa en tot ixe tiempo (mas de 20 días en total).

 Virulencia y epidemiolochía 

Anque o sarrampión no ye una malotía letal de regular, as muertes son derivadas de complicacions asociadas con o desenvolique d'a malotía. Eixemplos de complicacions que a sobén se troba asociadas con o sarrampión son a cieguera, a encefalitis, a diarrea, y as infeccions d'oyiu y respiratorias como a neumonía. A mayoría de muertes son entre ninos menors de cinco anyos y entre adultos de mas de trenta.
En poblacions con malnutrición y en especial entre as que no tienen prou vitamina A y sin atención sanitaria adecuada, o sarrampión fa entre un 3 y un 6% de muertes. En personas en crisi humanitaria y mas que mas entre as desplazadas, a mortalidat puede puyar dica o 30%. As mullers en estau que no s'haiga immunizau (por vacunación u porque ya haigan pasau a malotía antes) son especialment vulnerables, y os risgos incluyen malformacions en a criatura u que se les faiga un aborto espontanio.

A gran mayoría d'as muertes por sarrampión son en países en vías de desarrollar-se, y mas que mas en bella zona d'Africa y d'Asia. Mas d'un 95% d'as defuncions por sarrampión se fan en países con baixos ingresos per cápita y con infraestructuras sanitarias deficients. As pasas de sarrampión pueden arribar a fer mortaleras en os países que sufren desastres naturals u conflictos. L'amotilonamiento de personas en os campos de refuchiaus u de concentración fa augmentar a-saber-lo lo risgo d'infección.

 Prevención 

A prinicpal mesura de prevención contra o sarrampión ye a vacunación sistematica d'a población. Como ye una malotía que gosa afectar a chóvens y adultos por igual, en as campanyas se vacuna a toz. A vacuna d'o sarrampión se metió en servicio en 1963, y dende 1978 fa parte d'o calendario de vacunación infantil en Espanya, en primeras como vacuna mono-valedera y dende 1982 como parte d'a triple virica, en a cual va en chunto con a d'a rubeola y a d'as paperas. Sarampión; consultada o 21 de marzo de 2019.

O sarrampión nomás tiene un serotipo conoixiu, por o cual ye una malotía que se podría erradicar. En 2010, a OMS dictó diferents fitas en o camín pa erradicar o sarrampión, entre as cuals se pretendeba librar a cuatro rechions mundials d'a OMS d'esta malotía en 2015 y as cinco en 2020. O continent americano ha estau dica l'inte la sola rechión d'a OMS que s'ha declarau libre de sarrampión, en 2016, gracias a las campanyas de vacunación. Noticia Una familia francesa sin vacunar reintroduce el sarampión en Costa Rica tras cinco años sin casos, de 25 de febrero de 2019, consultada o 21 de marzo de 2019. Manimenos, en febrero de 2019 un nino francés que feba turismo con sus pais presentó a fase simptomatica d'esta malotía en Costa Rica. Os pais d'o nino feban parte d'o movimiento anti-vacunas.

 En a cultura popular 

Ye un sarrampión: expresión que se diz d'una persona especialment mala.
Siete veces sarrampión, a zaguera ta o fondón. Mazada replegada por Moneva en Adauesca (Semontano de Balbastro), con o sentiu de que si una malotía le pilla mas d'una vegada a una persona, rematará por morir d'ixo. MONEVA y PUYOL, Juan, Vocabulario de Aragón; Xordica Editorial. Zaragoza, 2004. ISBN 84-88920-97-0 Aliaga la documenta como Sarrampión, a las tres veces al fondón. ALIAGA JIMÉNEZ, José Luis, Refranes del Aragón que se fue;  Institución «Fernando el Católico» y Gara d'Edizions. Zaragoza, 2012. ISBN 84-88920-97-0

 Variants d'a palabra 

En chistabín se documenta a forma variant zarrampión, BLAS GABARDA, Fernando y ROMANOS HERNANDO, Fernando, Diccionario Aragonés: Chistabín-Castellano; Gara d'Edizions. Zaragoza, 2008. ISBN 978-84-8094-061-0 pero tamién a común sarrampión.

Notas

Referencias

 Bibliografía 

Sarampión: Datos y cifras (OMS).

 Se veiga tamién 

Picueta.
Vergoleta loca u varicela.
Disipela.

 Vinclos externos 

Categoría:Malautías infecciosas
Categoría:Malautías viricas